
EDITORIAL 


Paraules que el senyor rector del seminari pro- 
nuncià en acabar l'Eucaristia presidida pel senyor 
cardenal-arquebisbe i celebrada a la capella del 
seminari el dia 17 d'octubre de 1997, amb motiu del 
començ del nou curs i del rectorat del doctor Ramon 
Corts i Blay 

Pla de formació (...) Ha estat el mateix bisbe 
Joan Enric Vives, encarregat de seminaris per la 
Conferència Episcopal Tarraconense, qui, en presen- 
tar la traducció catalana del nou pla de formació 
sacerdotal per als seminaris majors, ha dit: dEn 
aquest moment esperançador de la nostra Església, 
després de la celebració del Concili Provincial 
Tarraconense, i quan, "enviats per l'Esperit", tots 
ens disposem a la seva aplicació a les diòcesis de 
Catalunya, el nou pla de formació ha de esdevenir 
la referència clara i necessària per a tots els qui 
intervenen en el procés formatiu dels futurs preve- 
res. Un pla, és palès, que es presenta enriquit per 
les aportacions de l'exhortació postsinodal del papa 
- Joan Pau ll Pastores dabo vobis. 

En aquesta missió educativa no manquen doncs 
punts clars de referència. Els superiors i el rector del 
seminari troben davant seu un camí fressat. Cal anar 
seguint-lo guiats pel bisbe, que és en definitiva el 
primer responsable de la formació dels candidats al 
sacerdoci, els seus immediats col-laboradors. 

Diocesanitat Ultra aquests documents, un altre 
punt clar en el procés educatiu dels futurs sacerdots 
és la diocesanitat. Ben cert, que tots els esforços que 
s'orientin a fomentar la comunió amb el bisbe, el 
presbiteri i amb tota la comunitat cristiana seran 
signes certíssims que anem avançant pel camí just. 
Una diocesanitat que té en compte naturalment 
com és la nostra diòcesi de Barcelona, ben arrelada 
en la seva cultura i la seva llengua, en la seva histò- 
ria espiritual, la seva diversitat i pluralisme, la seva 
complexitat social. 

Universalitat cEl ministeri dels preveres -diu la 
Pastores dabo vobis- és, sobretot, comunió i 
col-laboració responsable i necessària amb el minis- 
teri del bisbe, en la sol-licitud per l'Església universal 
i per cadascuna de les esglésies particulars.x 

l amb la diocesanitat, l'Església universal. Un 
altre punt de referència. Suscitar al seminari la 
vivència d'una universalitat de cor que s'obre per la 
vinculació amb el bisbe i una universalitat missione- 
ra. l amb aquesta visió, la mirada atenta sobre el 
món actual, per cobrir-nos tant com sigui possible, a 
l'Esperit Sant per descobrir les orientacions de la 
nostra societat, per poder respondre així, de manera 
adequada a les expectatives dels homes i dones del 
nostre temps. La 

Exemples de preveres A més d'aquests punts 
orientatius del treball de formació del seminari, hi 
ha altres referències, les persones. Els preveres de la 
nostra diòcesi que, en situacions diverses i des de 
tarannàs sovint ben diferents, els encarnen, salvant 
la distància del temps: Frederic Clascar en el vessant 
intel-lectual, en concret de l'estudi de l'Escriptura, 
Josep M. Llovera en el social i humanístic, Pere 
Tarrés en el servei als pobres i Amadeu Oller als 
obrers, Eudald Serra amb la difusió de la pietat 
popular, Manuel Bonet en el servei a l'Església uni- 
versal i en el camp de l'espiritualitat sacerdotal, 
Albert Bonet amb el foment de l'apostolat seglar, 
Joan Bonet i Baltà, rector i historiador i tants altres. 


Col.laboració Per assolir els objectius de la for- 
mació en. el seminari comptem d'antuvi amb el 
mateix Seminari Menor i amb la col-laboració de les 
Facultats de Teologia i de Filosofia, dels Instituts de 
Ciències Religioses, de Litúrgia i d'Espiritualitat, amb 
la d'altres centres d'estudi diocesans, delegacions, 
particularment de la joventut i moviments apostò- 
lics, i amb l'intercanvi d'experiències amb els 
Seminari Interdiocesà. 


Gràcies He començat donant gràcies. Continuo 


donant-les als qui heu vingut avui aquí: als pares 
dels nostres seminaristes, a qui felicito sincerament 
pels seus fills i per la confiança que heu dipositat en 
nosaltres (...J Penseu que la relació del fill sacerdot 
amb els pares és especial. El seu cor, que a cada pas 
es va deseixint més dels altres, es pot dir així, s'uneix, 
es lliga, s'acosta sempre més a les persones estima- 
des dels pares. Ajudeu els vostres fills en el camí que 
han emprès, després continueu estant sempre al seu 
costat. Us necessitaran. 

Gràcies als benefactors del seminari a qui estem 
tan agraits. Sou: en el vostre ordre, imprescindibles 


Gràcies als qui treballeu en diversos serveis pel 
seminari, de manera especial a les religioses en 
aquests més de setanta-cinc anys de labor silenciosa i 
amagada, i a mossèn Ventosa i a mossèn Prat, antics 
rectors meus, i als altres superiors que hi han passat, 
als meus amics i als germans sacerdots. 

l de manera particular als antics feligresos de la 
Parròquia de Sant Joan de Vilassar i de Sant Gregori 
Taumaturg de Barcelona. Avui que, a més de remer- 
ciar-vos per la vostra presència tan càlida i nombro- 
sa, us voldria dir tantes coses, us esmentaré sols unes 
paraules d'un bisbe, mestre de vida pastoral, les que 
sant Agustí adreçava als seus preveres i als seus 
fidels: 4Som el vostres pastors, i amb vosaltres som 
pasturats. Que el Senyor ens doni la força d'estimar- 


VOS fins l'extrem. 


En efecte, els preveres som pasturats pel Senyor 
juntament amb vosaltres, i podríem dir que, d'algu- 
na manera, les nostres comunitats ens pasturen tam- 
bé, perquè amb el Bon Pastor ens ajudeu a ser més 
cristians, més bons sacerdots. Per això us estimem 
sempre i per vosaltres donaríem la vida si cal. 

Voldria que els seminaristes vegessin i sentissin 
l'amor que les parròquies ens teniu als preveres, per- 
què estimin igualment les seves comunitats i creixi 
en ells el desig de configurar-se a Jesús Sacerdot i 
Bon Pastor, en el servei pastoral, segons el seu Cor. 

Any Jubilar Aquest nou servei al seminari 
comença quan tota l'Església es prepara pel gran 
jubileu de l'any 2000. Enguany, centrada en la con- 
templació de Jesucrist salvador i evangelitzador. El 
1998, en la de l'Esperit Sant, l'eagent principal de la 
nova evangelització.. 

El seminari doncs, particularment en aquest 
temps, sent amb tota l'Església, l'experiència d'una 
Església cridada per la seva fidelitat a l'Esperit a la 
nova evangelització i té clara consciència que for- 
marà els sacerdots del 2000 que en seran els seus 
principals impulsadors. 

Que Maria, que va concebre el Verb encarnat per 
obra de l'Esperit Sant i que es deixà portar després 
en tota la seva vida per la seva acció interior, ajudi el 
seminari tenint-la com a model de la dona dòcil a la 
veu de l'Esperit, de l'escolta, de l'esperança, que va 
saber acollir la voluntat de Déu en la seva vida. Que 
l'ajudi també com a patrona seva sota l'advocació de 
Montalegre, amb la seva protecció, junt amb el beat 
Josep M. Peris, i li mantingui i augmenti el gran do 
de l'alegria. 


———e—— — a a ça ama 


Els objectius que l'equip de 
formadors del seminari s'ha 
proposat d'anar assolint aquest 
curs 1997-1998 són els quatre 
que a continuació exposem. 


1. Pla sobre la teologia 
i pràctica del ministeri 
sacerdotal 


Elaborar un pla que contingui 
l'exposició clara i detinguda de 
la teologia del sacerdoci i els 
principis bàsics sobre la vida i 
l'acció del prevere. 


Per a la formació d'aquest pla 
es tindrà especialment en 
compte els ensenyaments de 
l'exhortació postsinodal de 
Joan Pau ll Pastores dabo 
vobis i les orientacions del Pla 
de formació per al ministeri 
presbiteral de la Conferència 


Episcopal Espanyola. 


L'esmentat pla serà treballat 
per una comissió d'experts dels 
principals temes que l'infor- 
men i pels superiors del semi- 
nari. Un cop fixats els seus con- 
tinguts, seran distribuits al 
llarg dels cinc anys d'estudis de 
Filosofia i Teologia i el de l'eta- 
pa diaconal, i exposats per 
especialistes i formadors del 
seminari. 


2. Pastoral vocacional 


En espera del nomenament 
del nou delegat i tenint sem- 
pre en compte la natural 
col-laboració amb la Delegació 
de Pastoral Vocacional del nos- 
tre arquebisbat, el seminari vol 
portar a terme accions de pas- 


Objectius del Seminari 
per al Curs 1997-98 


toral vocacional durant aquest 
curs 1997-1998 dirigides fona- 
mentalment a tres àmbits: 
escoles de secundària i COU i 
instituts superiors vinculats a 
ordes religiosos o d'inspiració 
cristiana, parròquies i arxipres- 
tats, i moviments apostòlics. 


Aquest treball serà desenvo- 
lupat en forma de taules rodo- 
nes, debats, exposicions i testi- 
moniatges personals per part 
dels mateixos seminaristes, de 
preveres joves i formadors del 
seminari. 


Per tal de poder acollir els 
vocacionats que eventualment 
puguin sortir de l'acció pasto- 
ral del seminari o d'altres ini- 
ciatives o ambients, es vol crear 
un centre, O espai vocacional, 
on els qui es plantegen la voca- 
ció al sacerdoci puguin trobar 
acolliment i orientació. Aquest 
espai vocacional serà el mateix 
edifici del seminari i estarà 
obert les tardes dels diumen- 
ges. Es preveuen tres activitats: 
orientació de grup, orientació 
personalitzada i pregària de 
vespres. Seminaristes, supe- 
riors, director espiritual i altres 
preveres en tindran cura. 


3. Enfortir la relació amb 
el clergat 


Ben conscients de la 
importància que té la vincula- 


ció del clergat diocesà amb el. 


seminari, els formadors hem 
cregut oportú que, a més de 
les visites que els rectors que 
tenen encomanat algun semi- 
narista a les seves parròquies 
fan al seminari, els preveres 


dels diversos arxiprestats passin 
també pel seminari, puguin 
conèixer millor la seva tasca 
educativa, escoltin propostes 
encaminades a la pastoral 
vocacional, visitin les noves ins- 
tal.lacions de l'edifici i compar- 
teixen un àpat amb nosaltres. 
Oprtunament, el seminari es 
posarà en contacte amb els 
senyors bisbes auxiliars i amb 
els arxiprestos per concretar 
aquesta iniciativa. 


4. Director espiritual 
i confessors 


L'equip de formadors dedi- 
carà una especial atenció a la 
missió que el director espiritual 
té dins de la comunitat del 
seminari així com a la dels seus 
confessors ordinaris i extraordi- 
naris, i regularà aquestes fun- 
cions segons la normativa 
vigent. 


Amics del Seminari 


Hi ha el projecte de crear una 
associació d'amics del seminari, 
que tindrà com objecte el crei- 
xement espiritual dels propis 
membres (recessos, conferèn- 
cies, formació), la difusió de la 
vocació al sacerdoci en els 
diversos ambients on es trobin, 
la recapta de fons per al semi- 
nari i l'organització de sortides 
i activitats culturals dels asso- 
ciats. 

La primera reunió se celebrà 
al seminari el dia 5 de desem- 
bre. Hi assistiren el senyor rec- 
tor, l'administrador i cinc 
col-laboradors seglars. 


Després de tot un estiu ple 
d'activitats, els seminaristes ens 
vam retrobar a la Conreria a les 
Jornades de Formació dels 
dies 1 al 5 de setembre. 
Aquest any el tema tractat va 
ser "La formació humana del 
prevere". Els conferenciants 
van ser Mn. Antoni Matabosh, 
el pare J. Font (S.I.), Rosa 
Deulofeu i Mn. Joaquim Vives. 
Vam tenir temps de poder 
compartir totes les nostres 
experiències de l'estiu i ensen- 
. yar-nos les fotografies i altres 
records que havíem recollit. 


El 24 de setembre, festivitat de 
la Mercè, Mons. Joan Enric 
Vives va ordenar diaques els 
nostres companys Mn. Ignasi 
Condal i Mn. Andreu Sala. 
La cerimònia va tenir lloc a la 
capella del Seminari. 


Divendres dia 26 de setembre 
iniciàvem el nou curs del 
Seminari a cada una de les 
tres residències. A la-tarda ens 
vam reunir tots. Mn. Ramon 
Corts va fer un parlament a 
manera d'inauguració del curs, 
acompanyat dels formadors del 
seminari. Vam tenir un recés 
amb el Sr. Cardenal sobre la 


crida a la vocació a la Sala 
Magna del Seminari. La jorna- 
da va finalitzar amb la celebra- 
ció de l'Eucaristia presidida pel 
Cardenal Carles. 


Ens vam tornar a veure el dia 
29 de setembre com a pri- 
mer dia oficial de curs al 
Seminari després de les pri- 
meres classes. 


El diumenge 5 d'octubre a 
Vilanova i la Geltrú va ser 
ordenat prevere Mn. Vicenç 
Guinot pel Cardenal Ricard 
Maria Carles. 


El divendres 17 d'octubre 
vam tenir una reunió de 
tots els pares dels semina- 


ristes a Diputació. Vam cele- 


brar l'entrada de Mn. Ramon 
Corts i Blay com a nou Rector 
del Seminari Conciliar de 
Barcelona. Van assistir-hi els 
benefactors del Seminari, feli- 
gresos de Vilassar de Mar, els 
pares dels seminaristes i els 
seminaristes. L'Eucaristia va ser 
presidida pel Sr.Cardenal i, al 
final, Mn.Ramon Corts va diri- 
gir unes paraules —que troba- 
reu a l'editorial d'aquest but- 
lletí— als feligresos de Vilassar 


de Mar, als nostres pares i, com 
no, als seminaristes. Després hi 
va haver un "piscolabis". 


La residència de La Sagrera, el 
22 d'octubre va celebrar la fes- 
ta de sant Lluc (patró de la 
residència), on s'hi van aplegar 
entorn de l'eucaristia els semi- 
naristes actuals, els preveres i 
els diaques que han passat per 
aquesta Residència. S'hi van 
aplegar més de 35 persones i 
cal dir que l'organització va ser 
excel.lent (rebuda, full de 
cants, dinar, sobretaula, sermo- 
nets, testimonis). 


El dijous 30 d'octubre els semi- 
naristes de la residència del 
Convictori van rebre la visi- 
ta dels rectors de les parrò- 
quies on col-laboren. Van par- 
lar amb Mn. Ramon Cortsi 
dinaren tots plegats. Després 
es van fer unes fotos per tenir- 
les cadascú. 


El mateix dia 30 al vespre tots 
els seminaristes vam anar a 
l'Escola de la Pregària de la 
Catedral, pregària mensual on 
els joves de la diòcesi es reu- 
neixen al voltant del seu pas- 
tor. El tema central va ser la 
Jornada Mundial de la 
Joventut celebrada a París. 


El dia 3 de novembre, amb 38 
anys, ens deixava, després 
d'una llarga malaltia, el nostre 
seminarista, company, i amic, 
en Josep Maria Santos 
Aparicio. Els seus pares 
Justiniano i Floriana han trobat 
en els nostres pastors i en 
nosaltres, moments d'acollida i 
d'acompanyament en la fe cris- 
tiana. L'eucaristia de funeral la 
va presidir el Sr. bisbe auxiliar 
Mons. Joan Enric Vives i Sicília 
el dia 5 de novembre a 


Montornès del Vallès. Al final 
de l'eucaristia el Pare provin- 
cial dels Oblats de Maria ens va 
confessar les cinc inquietuds 
d'en Josep Maria: Maria, la 
seva família, la comunitat de 
Montornès del Vallès, els 
Oblats de Maria i el Seminari 
Conciliar. 


El 9 de novembre vam assistir a 
l'ordenació presbiteral d'en 
Xavier Sobrevia i Vidal, que 
va rebre de mans del Sr. arque- 
bisbe Mons. Ricard Maria 
Carles i Gordó, a la Seu. Ens va 
parlar del compromís que 
tenim els seminaristes amb la 
nostra gent i el fet que la gent 
espera molt de nosaltres. És 
per això que cal preparar-se 
bé. 


El dimarts 11 de novembre, 
Mn. Raventós va anar a la 
residència del Convictori per 
fer una exposició de la figura 
de Mn. Pere Tarrés. 


Aquest mateix dia a la residèn- 
cia de Diputació van anar els 
rectors de les parròquies on 
col-laboren els seminaristes 
d'aquesta residència. Van tenir 
una reunió amb Mn. Corts i 
després van dinar plegats. 


El dia 18 de novembre els semi- 
naristes vam anar a la Catedral 
de Barcelona en motiu de 
l'aniversari de la seva dedi- 
cació. Vam pregar junt amb els 
canonges, al cor de la Catedral, 
vespres, i vam celebrar 
l'Eucaristia que va presidir el 
Bisbe auxiliar emèrit Mons. 
Daumal. 


El dimecres 19 de novembre a 
la residèfícia de la Sagrera van 
rebre la visita de Mn. Ramon 
Corts, junt amb els rectors de 


rem assíduament. Després els 
van acompanyar en el dinari a 
la sobretaula. 


El diumenge 23 de novembre, 
el Convictori va celebrar la 
Jornada de Portes Obertes pels 
nostres pares. Van ensenyar-los 
la casa i Mn. Ramon Corts, rec- 
tor del Seminari, va tenir una 
xerrada amb els pares. Després, 
a la capella, es va fer una breu 
pregària per totes les famílies. 
En acabar això, va haver una 
petit refrigeri per a tots. 


El dimarts 25 de novembre, a la 
residència del carrer Diputació, 
Mn. Taulé va començar l'es- 
pai dedicat al cant eucarís- 
tic i als criteris d'elecció de 
cants per a diferents temps 
litúrgics. 


El divendres 28 de novem- 
bre a la residència de 
Diputació vam tenir la prime- 
ra jornada de formació. 

Mn. Cols va venir a dirigir 
l'assaig dels cants per a les 


vespres del dia de la 


Immaculada. Després va fer 
una reflexió el Bisbe auxiliar 
Mons. Joan Carrera sobre el 
tema: Què es necessita per 
ser prevere diocesà2 Tot 


les parròquies on col-labo- 


seguit vam resar vespres tots 
junts i vam sopar a la residèn- 
cia del carrer Diputació. En aca- 
bar vam anar al teatre a veure 
Maria Rosa d'Àngel Guimerà. 
L'endemà, vam anar a la 
Conreria a fer el recés en el 
qual predicà el Pare Jaume 
Sardà, jesuita. Va tractar el 
tema de l'Esperit Sant i 
l'Advent. Vam dinar allà i vam 
celebrar l'Eucaristia. 


El diumenge 30 de novem- 
bre, vam anar al Palau Sant 
Jordi, a la 0vJornada 
Diocesana dedicada enguany 
als esplais cristians en motiu 
del quaranta aniversari del 
MCEC. Vam celebrar 
l'Eucaristia que va presidir el 
Sr.Cardenal, juntament amb els 
bisbes auxiliars, els preveres i 
els diaques. 


Finalment, el 7 de desembre 
van rebre l'ordenació diaco- 
nal els nostres companys 
Mn. Àlex Marzo de mans de 
Mons. Joan Carrera a Vilassar 
de Mar i Mn. Juan Antonio 
Iglesias, seminarista de la 
diòcesi de Santander que 
està estudiant amb nosaltres 
la llicencia en Litúrgia. Com és 
obvi aquesta ordenació va ser 
al seminari de Santander. 


Han entrat, enguany, 22 nous alumnes al Seminari: 


PRAMASH CHUMXA RAO. Vaig néixer fa 29 anys a Andhra 
Pradesh, Índia. He fet filosofia a l'Índia, 2 anys de teologia a 
Roma i enguany faig 5è de teologia. Des de petit vaig experi- 
mentar providència de Déu que no m'ha deixat mai i que em va 
portar a conèixer l'Arquebisbat de Barcelona on em vull consa- 
grar a Déu com a resposta personal (cal saber on Déu ha plantat 
per créixer i donar fruit). Pastoralment col-laboro a la Parròquia 
de Sant Simó i Sant Pau de Mataró. 


FERRAN LORDA DONAT. Tinc 25 anys i sóc de la parròquia 
de Sant Francesc de Sales. Aban: d'entrar al seminari vaig exercir 
l'ofici de fuster en un petit taller d'artesania. Ara m'incorporo al 
Seminari de Barcelona, després de cursar els primers anys a 
Toledo, amb el desig de servir el Senyor en aquesta preciosa 
vocació sacerdotal. 


JOSEP MARIA MANRESA. Sóc natural de Barcelona, el 5è 
d'una família cristiana de 10 fills, pertanyo a la parròquia de St. 
Ot. Ja fa uns anys que vaig sentir la crida del Senyor. Per això 
després de començar els estudis de teologia a Toledo, m'he 
incorporat aquest curs al nostre seminari, amb il-lusió renovada 
de seguir el bon Jesús. 


MIQUEL ÀNGEL GUITIAÀN POSADA. Tinc 20 anys, col-laboro 
a la Parròquia de la Mare de Déu de la Medalla Miraculosa. He 
estudiat al Seminari Menor Diocesà "Santa Maria de 
Montalegre" durant sis anys de la meva vida. M'agrada molt la 
música i, de fet, col-laboro d'una forma directa al Seminari i, com 
no, al Convictori. l espero encetar un camí definitiu en la meva 
vida. La resposta la dóna Jesús: "Jo sóc el camí, la veritat i la 
vida" Jn 14,6). 


XAVIER BLANCO CASTRO. Tinc 27 anys. l vinc de la 
Parròquia de Santa Eulàlia de 

Provençana, a l'Hospitalet. Sóc Químic de Professió. A la 
Parròquia he estat monitor d'esplai i de Grúps de Joves. 

Estic fent el curs Introductori per veure de quina manera puc 
posar Crist al centre de la meva vida. 


JOAQUIM ESTAPÉ GARCÍA. Vinc de ia parròquia de Sant 
Pere, a Sant Pere de Ribes. Tinc trenta-un anys i sóc llicenciat en 
Història Moderna i Contemporània, encara que he treballat fins 
ara a l'agència de viatges de la meva propietat que he venut per 
entrar al Seminari. l en boca d'un bon amic meu, només cal con- 
fiar en Aquell que m'ha cridat i tot ho pot. 


JSOSEP MARÍN VIZCAINO. Vinc de la Parròquia de Sant 
Llorenç, a Terrassa. Fins ara he estat treballant com a quiromas- 
satgista. Jesús ens crida a viure en la seva amistat, a seguir el seu 
estil de vida, inicio aquest camí amb les ganes i l'esperança de 


poder respondre generosament. 


ALFONS CANOVAS GUTIÉRREZ. Tinc 21 anys justos. Vinc de 
la parròquia de Sant Feliu de Sabadell. Posteriorment he 
col-laborat en la de la Mercè de Barcelona i m'he relacionat amb 
la Comunitat deegermanets i germanetes de Sant Domènec (de 
l'Anyell), als quals els dec molt. Sóc un recent diplomat en 
Educació Social. És una carrera molt maca que serveix de prepa- 
ració i fonament pel seminari. Sóc un enamorat de les escoles de 
pregària dels dijous a la Catedral. 


FERNANDO LUQUE HERRERA. Sóc jo i vinc d'una parròquia 
amb "antecedents" al seminari: la de la Mare de Déu de Núria. 
Tinc 22 abrils 9 bé, ja en sabeu prou, no2 


MANEL TRANI GUERRERO. Vaig néixer a Sabadell fa 19 
anys, i provinc de la parròquia de Sant Fèlix. Aquest any conti- 
nuo la meva experiència de seminarista amb tots vosaltres. 


BERNARD GIMENO. Sóc de Barcelona, tinc 23 anys. Continuo 
estudis de teologia i visc a la residència del carrer Diputació. 


JORDI MOYA RÓDENAS. Tinc 19 anys i vinc de la Parròquia 
de Sant Simó i Sant Pau de Mataró. He estudiat Música i cursat 
part del Batxillerat al Seminari Menor. 

JOAN BLADÉ PIMNOL. Tinc 34 anys, sóc fill de Sant Boi de 
Llobregat, i pertanyo a la Parròquia de Sant Baldiri. Bo i vivint 
envoltat d'un ambient cristià, sento la vocació de petit però dic 
"sí" essent ja gran. A casa dels pares són pagesos, he col:laborat 
en les tasques del camp forces vegades. També he treballat a 
"Aigúes de Barcelona" i en el despatx "Piqué Advocats 
Associats". Sóc llicenétiat en Dret i en Filosofia. Estic molt content 
de romandre al Seminari de Barcelona, i m'encomano a les vos- 
tres pregàries. 


JOSEP MARIA CABA I VELA. Vinc de la Parròquia de Sant 
Martí de Sant Celoni, on he estat catequista de confirmació, i 
d'on sóc feligrès. Els darrers quatre anys he col:laborat a la 
Parròquia de Sant Vicenç de Gualba. Al llarg d'aquests 34 anys 
he treballat de Mecànic, Electricista industrial i del Automòbil, 
Fuster, al ram del Tèxtil, de Camioner i, de Ferreter. L'exemple 
engrescador dels preveres amb qui he col-laborat m'ha portat a 
fer l'opció del sacerdoci ministerial, per amor a Déu i els ger- 
mans. 


RAMON CASADEMUNT BESCÓS. Enguany he fet 37 anys, i 
he cursat la Llicenciatura d'Història. Sóc originari de la parròquia 
de Santa Eulàlia de Vilapicina, de la qual sóc feligrès assidu. El 
meu procés vocacional, però, l'he portat entre els pares orato- 
rians de Vic, els quals m'han guiat durant aquest temps, difícil, 
però certament lluminós en què el Senyor et diu : " Vinei 
segueix-me ". 


JOSEP MARIA LLORCA ALBERO. Vaig néixer a Alacant. 
Ara visc a Barcelona on treballo com a "pica plets" i professor 
de dret a la universitat. Es per això que m'agrada al tracte i al 
diàleg amb el jovent i els ambients de intercanvi intel-lectual en 
general i en el camp dels drets fonamentals particularment. 
Tanmateix l'estar compartint amb la meva mare la seva malaltia, 
han fet que ara estigui amb vosaltres amb tot el goig. 


XAVIER PICH-AGUILERA I ROC. Deu em posà al si d'una 
família nombrosa, amb arrels i amb valors cristians. Sóc el setè de 
setze germans. Vaig dedicar-me, en acabar el C.O.U., a treballar 
al tèxtil al llarg de quatre anys. La vocació al ministeri presbiteral 
la vaig anar descobrint en la pregaria diària, en el tracte amb 
Jesucrist, en el diàleg amb Déu, en el dia rera dia. 


DANIEL NOVELLAS I GRÀCIA. Tinc 26 anys. Vinc de la 
parròquia de Sant lldefons de Barcelona on he estat pràctica- 
ment des dels nou anys dins el moviment de l'escoltisme. Vaig 
estudiar art a "la Llotja" i després de viatjar durant dos anys, 
vaig emprendre els estudis de magisteri a l'Autònoma. Penso 
que aquest any d'Introductori m'ajudarà a quedar-me quiet i a 
no tenir cap "expectativa": senzillament, a deixar-me modelar 
per les Seves mans. Endavant i "tant com puc" 


ALBERT PARÉS I CASANOVA. Tinc 29 anys i sóc de 
Badalona i de la Penya. Estic a la Parròquia de Sant Josep. He 
estudiat Dret a la UAB i he exercit dos anys d'advocat en el món 
de la marginació, fins que Déu m'ha cridat al Seminari. Estic en 
el curs d'Introductori, així espero saber una mica més sobre la 
vocació del que ha de ser un prevere. Dono gràcies a Déu pels 
companys i prego perquè sàpiga estar a la nova situació. Il com 
diria el company: Sir, yes, Sirttl 


XAVIER FARRÉS LÚCIA. Sóc de la Parròquia de Sant Joaquim 
de Martorelles. Tinc 27 anys. He estudiat arquitectura tècnica i ja 
feia un any i mig llarg que treballava, però el Senyor, amb una 
paciència infinita, ha continuat cridant-me malgrat els meus 
dubtes fins que no li he pogut dir més que no. He estat un dels 
últims a entrar al Seminari, ara fa una mica més d'un mes. 


DAMASO RUIZ TINTORÉ. Tinc 27 anys. Dirigeixo el grup 
d'adolescents de la Parròquia de Sant Salvador d'Horta. 
Procedent del món de la ràdio, he començat amb il-lusió, el curs 
introductori. Veúre una societat allunyada de Déu m'ha empès a 
deixar-ho tot per Ell, per l'Església i per la nova evangelització, a 
les portes dels dos mil anys de cristianisme. 


JOAN BLADÉ PIMOL. Tinc 34 anys, sóc fill de Sant Boi de 
Llobregat, i pertanyo a la Parròquia de Sant Baldiri. Bo i vivint 
envoltat d'un ambient cristià, sento la vocació de petit però dic 
"si" essent ja gran. A casa dels pares són pagesos, he col-laborat 
en les tasques del camp forces vegades. També he treballat a 
"Aigúes de Barcelona" i en el despatx "Piqué Advocats 
Associats". Sóc lliceneiat en Dret i en Filosofia. Estic molt content 
de romandre al Seminari de Barcelona, i m'encomano a les vos- 
tres pregàries. 


JOSEP MARIA CABA I VELA. Vinc de la Parròquia de Sant 
Martí de Sant Celoni, on he estat catequista de confirmació, i 
d'on sóc feligrès. Els darrers quatre anys he col-laborat a la 
Parròquia de Sant Vicenç de Gualba. Al llarg d'aquests 34 anys 
he treballat de Mecànic, Electricista industrial i del Automòbil, 
Fuster, al ram del Tèxtil, de Camioner i, de Ferreter. L'exemple 
engrescador dels preveres amb qui he col-laborat m'ha portat a 
fer l'opció del sacerdoci ministerial, per amor a Déu i els ger- 
mans. 


RAMON CASADEMUNT BESCÓS. Enguany he fet 37 anys, i 
he cursat la Llicenciatura d'Història. Sóc originari de la parròquia 
de Santa Eulàlia de Vilapicina, de la qual sóc feligrès assidu. El 
meu procés vocacional, però, l'he portat entre els pares orato- 
rians de Vic, els quals m'han guiat durant aquest temps, difícil, 
però certament lluminós en què el Senyor et diu : " Vinei 
segueix-me ". 


JOSEP MARIA LLORCA ALBERO. Vaig néixer a. Alacant. 
Ara visc a Barcelona on treballo com a "pica plets" i professor 
de dret a la universitat. Es per això que m'agrada al tracte i al 
diàleg amb el jovent i els ambients de intercanvi intel-lectual en 
general i en el camp dels drets fonamentals particularment. 
Tanmateix l'estar compartint amb la meva mare la seva malaltia, 
han fet que ara estigui amb vosaltres amb tot el goig. 


XAVIER PICH-AGUILERA I ROC. Deu em posà al si d'una 
família nombrosa, amb arrels i amb valors cristians. Sóc el setè de 
setze germans. Vaig dedicar-me, en acabar el C.O.U., a treballar 
al tèxtil al llarg de quatre anys. La vocació al ministeri presbiteral 
la vaig anar descobrint en la pregaria diària, en el tracte amb 
Jesucrist, en el diàleg amb Déu, en el dia rera dia. 


DANIEL NOVELLAS Il GRÀCIA. Tin: 26 anys. Vinc de la 
parròquia de Sant lldefons de Barcelona on he estat pràctica- 
ment des dels nou anys dins el moviment de l'escoltisme. Vaig 
estudiar art a "la Llotja" i després de viatjar durant dos anys, 
vaig emprendre els estudis de magisteri a l'Autònoma. Penso 
que aquest any d'Introductori m'ajudarà a quedar-me quiet ia 
no tenir cap "expectativa", senzillament, a deixar-me modelar 
per les Seves mans. Endavant i "tant com puc"ii 


VENIU I VEUREU 


se'm fa molt difícil escriure sobre tot el que 
vam poder viure aquella setmana d'agost a 
París. Són tantes les experiències viscudes, són 
tantes les coses compartides... En tot cas, inten- 
taré centrar la meva atenció en alguns aspectes 
que potser no han sortit reflectits als grans mit- 
jans de comunicació, però que formen part del 
que jo vaig tenir la sort de rebre durant la 
Jornada Mundial de la Joventut i que sempre 
estaré disposat a compartir amb tothom qui 
m'ho demani. 

Per començar, m'agradaria comentar l'agrada- 
ble sensació que vaig experimentar al retrobar- 
me amb els companys del seminari després 
d'uns mesos sense veure'ns. Aquestes estones 
d'autocar, les bromes, les cançons, les converses, 
plenes de bon humor però també, en moltes 
Ocasions, de profunditat, aquest compartir les 
incomoditats del càmping i pensar en els que 
viuen en condicions molt pitjors forçosament... 
són algunes de les vivències que omplen el meu 
COT. 

Anar tots junts a París va possibilitar que ens 
coneguéssim una mica millor els seminaristes 
que vivim en diferents residències. Les excur- 
sions per París, amb la Senyera a l'espatlla, el 
dinar en els parcs asseguts a l'herba, els des- 
plaçaments en metro, les cançons... aquella tar- 
da al Sacre-Coeur i a Montmartre, el poder 
conèixer el procés vocacional d'algun company 
d'un curs superior, compartir amb ell les dificul- 
tats però també les esperances, illusions... els 
companys de curs, el que no van poder-hi ser... 
Darrera aquestes paraules hi ha moltes vivències 
per les que donar gràcies. 

Però encara hi ha moltes 
altres raons per les que cal 
ser agraits. Dono gràcies 
per haver pogut assistir a 
aquestes jornades amb 
tots aquells joves que hi 
van acudir amb la 
Delegació Diocesana de 
Joventut perquè volien 
compartir amb altres joves 
de Barcelona la seva ana- 
da a París. Dono gràcies 
per totes aquelles perso- 
nes a les que vaig conèi- 
xer, per haver estat tots 
junts al càmping, per 
haver assistit Junts a les 
catequesi dels matins, per 
haver viscuts junts els 
moments més intensos al 
Champ de Mars i 
Longehamp. Dono gràcies 

er les converses, per 
haver pogut continuar 
mantenint el contacte 
amb alguns d'ells i així 
anar construint una amis- 
tat que va iniciar-se 
durant aquells dies... Hi ha 


tantes coses per les que donar gràciesi 

Fa un moment he fet un comentari sobre les 
catequesi dels matins. Per a mi, van suposar uns 
dels moments més intensament viscuts. Per una 
part hi havia els sentiments envers la teva diòce- 
si, la teva gent de Barcelona. A la majoria no 
els vaig arribar a conèixer personalment, però 
durant les catequesi me'ls sentia meus. 
Igualment destacable és la presència del nostre 
Cardenal Arquebisbe, Ricard Maria Carles. Jo 
crec que durant les dues plàtiques que ens va 
oferir va saber connectar amb nosaltres i Crec 
que va ser així perquè ens va parlar amb el cor. 
Les eucaristies que vam celebrar després de les 
catequesi van ser. molt especials per mi i en 
elles vaig experimentar com el meu cor plorava 
d'alegria al pensar en la meva família, en la 
gent del meu poble, en els companys que no 
van poder anar a París, en l'esperança d'una 
joventut enamorada de Jesús, en els testimonis 
d'amor i de fe que rebem cada dia, en els amics 
de la pastoral del sord que ens van acompanyar, 
en el projecte de vida que crec que Jesús ens va 
proposant... 

Demanant disculpes a totes aquelles persones 
que no apareixen en aquest escrit però que si 
que són presents en el meu cor, prosseguiré el 
meu escrit parlant de dues persones a les que 
agraeixo molt el seu testimoni constant i del 
qual vam gaudir durant les jornades. Una és el 
bisbe Joan Enric Vives, llavors rector del 
Seminari. El seu testimoni de senzillesa, la seva 
alegria, el seu saber estar amb la gent, les seves 
intervencions amb el micro de l'autocar, com 
compartia amb nosaltres les anècdotes que 
s'anaven donant durant les 
jornades, les seves paraules 
quan arribàvem a 
Barcelona...Gràcies. L'altra 
seria la Rosa Deulofeu, dele- 
gada Episcopal de Pastoral 
de Joventut. El seu vitalis- 
me, la seva entrega, les 
estones que vaig poder com- 
partir amb ella abans 
d'entrar a Longchamp... 
Gràcies 

Veniu i ho veureu, aquesta 
invitació que va fer Jesús a 
dos pescadors de Galilea, 
ens la va fer Jesús a nosal- 
tres per mediació del succes- 
sor del mateix Simó-Pere, 
que la va sentir fa ja quasi 
dos mil anys. Nosaltres vam 
anar i vam veure, vam veure 
a Jesús manifestant-se en el 
cor de totes les persones 
amb les que vam poder 
compatir uns dies inoblida- 
bles. Gràcies per tot, Jesús. 


Jordi Redondo Dorado 
1r de Filosofia 


————————e 


— P, 


inauguració del Curs Acadèmic 


Com cada any, les nostres Facultats i els diver- 
sos Instituts de formació que s'apleguen a l'edifici 
del Seminari van organitzar en començar el curs 
l'acte acadèmic d'inauguració. L'acte començà, com 
és costum, amb les salutacions i les intervencions 
dels responsables de cadascun dels centres per a 
exposar la memòria del curs passat. En concret van 
intervenir el Dr. Busquets, per la Facultat de 
Teologia, el Dr. Matabosch, per l'Institut Superior 
de Ciències Religioses, el Dr. Bellavista, de l'Institut 
de Litúrgia , El Dr. Tuní, de l'Institut de Teologia 
Fonamental, i el P. Coll (S.I.), per la Facultat de 
Filosofia. 


Les memòries es 
van referir a les 
diverses incidències 
de la vida docent 
d'aquests centres, i 
també d'algun fet 
que havia afectat la 
nostra Església. 
Concretament tots 
van expressar el con- 
dol per la mort del 
senyor cardenal 
Mons. Narcís Jubany, 
així com de Mn. 
Ramon Sala, profes- 
sor i col-laborador de 
la casa durant molts 
anys. Pel que fa a la 
vida acadèmica, les 
informacions van ser 
diverses: el nombre 
d'alumnes en cadas- 
cun dels centres, el 


procés d'adaptació del fins ara Institut de Teologia 
per tal d'esdevenir Institut Superior de Ciències 
Religioses, la menció dels premis o distincions 
rebuts per professors (Antoni Pladevall i Gaspar 
Mora), etc. També es va expressar alguna inquietud, 
especialment pel relleu del professorat que es pre- 
veu difícil en els propers anys, donat l'elevat nom- 
bre de professors que arribaran a l'edat de jubilació 
en un futur pròxim. 


Tot seguit, el Dr. Josep Perarnau va presentar la 
lliçó inaugural d'aquest any, amb el títol "De 
Ramon Llull a Nicolau Eimeric". La conferència va 
ser una petita mostra d'un extens treball, recollit en 
el text escrit, en que el professor Perarnau demos- 


Il tra com l'inquisidor Eimeric va manipular textos de 


l'Ars amativa de Llull per extreure'n unes tesis sos- 
pitoses d'heretgia, però que no corresponien en 
realitat al pensament de Llull. 


Com el nostre cardenal Mons. Ricard Maria 
Carles va posar de relleu en acabar la lliçó, la tasca 
de Mn. Perarnau pot ser un gran ajut de cara a la 
revalorització de la figura del beat Ramon Llull i al 
progrés de la seva causa de canonització, un cop 
superats els malentesos històrics. 


Josep Vicenç Moragues - 


5è de Teologia / 


Res 


Iniciem una nova secció a la nostra revis- 
ta. Com heu vist s anomena "Noticiari" t 
vol ser un reflex d'actes i notícies en 
què el Seminari o algun de nosaltres hi 
hem tingut relació. 


AMICS DEL SEMINARI. 

Us fem arribar que s'ha format una associa- 
ció anomenada "Amics del Seminari" està 
formada pels nostres benefactors i per 
aquelles persones que volen o senten el 
Seminari com quelcom propi. 


COMISSIONS. 

Hem creat una sèrie de comissions: 

Litúrgia, formada per: Emili Marlès, 
Cristobal Robledo, Robert Baró, Pere 
López, M. Angel Guitian, Jordi Moya, 
Joan Carles Izquierdo, Dani Palau, Josep 
Torrente i David Remolar. Aquesta comis- 
sió té el suport dels nous professors de 
música (Mn. Albert Taulé, Mn. Domènec 
Cols i Mn. Xavier Morlans) i litúrgia ( Mn. 
Urdeix, Mn. Arenas i Mn. Gonzàlez 
Padrós) que ens ajuden en la nostra for- 
mació musical-litúrgica i en l'elecció dels 
millors criteris pels cants eucaristics i 
d'altres celebracions per tal d'aplicar tal 
com ens va parlar Mons. Pere Tena el que 
ens diu el Concili Provincial Tarraconense. 


Cultura, formada per en Marc Moreno, 
Joan Sabé, Vicente Araque, Xavier Milla, 
Victor Espinosa, Jorge Redondo, Joaquim 
Estapé, Xavier Farrès i Xavier Blanco. 


Portal Obert, que formen en Josep 
Torrente, Francesc Jordana, Pere Rovira, 
Carles Mutiiz, Xavier Pich. 


Comissió vocacional: formada per en 
David Remolar, Francesc Jordana, Toni 
Matons, Manel Trani, Sergi Torreblanca, 
Ferran Lorda, Cristóbal Robledo, Jordi 
Gutiérrez, Vicente Araque, Ignasi Ballbé, 
Pere Rovira, Xavier Pich, Dàmaso Ruiz, 
Fernando Luque i Joaquim Estapé. 


FORMACIÓ FISICA. 


Així com la formació intel'lectual ocupa 
gairebé tota la nostra jornada no deixem de 
banda la preparació física tan important per 
tots nosaltres. Aquí a Diputació aquest any 
"estrenem" professor, en Víctor, que ve 
dues vegades per setmana. 


CAPELLA DEL SEMINARI 

Hi hem fet una sèrie de canvis. 
Primerament, s'ha canviat l'equip de so, 
altaveus i micròfons, ja que els antics no 
funcionaven prou bé, i la sonoritat era 
defectuosa. També, quan vingueu per aquí, 
sentireu novament l'orgue que des de feia 
un temps estava espatllat. Uns quants dels 
nostres seminaristes tenen classe amb Mn. 
Domènec Cols per tal d'aprendre a usar-lo 
per tal de fer us d'un instrument que sem- 
pre dona molta solemnitat a les celebra- 
cions. 


PASTORAL JOVENTUT 

El dia 9 de Novembre va tenir lloc la IV tro- 
bada diocesana d'animadors de Pastoral de 
Joventut. El tema era "com parlar de Déu 
als adolescents i als joves". És un tema que 
ens toca ben de prop i per això un grup bas- 
tant nombrós de seminaristes hi vam assis- 
tir. 


JORNADA DIOCESANA 

El diumenge 30 de Novembre vam iniciar 
l'Advent i ho celebràrem amb la Jornada 
Diocesana tot al voltant dels nostres pas- 
tors. Tot el seminari, encapçalats pel nostre 
Rector, Mn. Corts, hi érem presents. El tema 
d'aquest any era la celebració dels 40 anys 
del Moviment de Centres d'Esplai Cristians. 


TELEVISIÓ 

Durant el mes de Novembre tres semi- 
naristes han donat el seu testimoni 
davant les càmeres: a TV3, en dues oca- 
sions, Mn. Ignasi Condal i a TV MATARÓ 
en Praxash Chulita i en David Remolar, 
van explicar la seva vocació i testimo- 
niar la seva fe. 


ESPAI VOCACIONAL 

Volem crear un lloc on joves que es 
plantegen la vocació al sacerdoci se sen- 
tin acompanyats i puguin conèixer el 
Seminari, aquí podran pregar i parlar 
amb seminaristes, superiors i director 
espiritual. Volem que sigui un espai 
obert de diàleg i fraternitat. Serà els 
diumenges per la tarda al voltant de les 
19 h. 


FORMACIÓ COMPLEMENTARIA 

Al acabar el dia, abans d'anar a resar 
Completes, ens reunim tots els semina- 
ristes a la llar per tal de conviure una 
estona tot parlant de questions diverses 
i formatives. Aquest mes hem treballat 
el document de la Conferència 
Episcopal Espanyola titulat "Nota sobre 
la ensefianza de la moral" i al tornar de 
vacances de Nadal encetarem, tal com 
ens demana el Sant Pare en l'any de 
l'Esperit Sant, la Constitució del Concili 
Vaticà ll "Lumen Gentium". 

El senyor Rector i altres seminaristes 
van prendre part a les jornades de pas- 
toral de Catalunya celebrades a l'Hotel 
Orient. 


INAUGURACIÓ CURS sa 
BALMESIANA. 

Va tenir lloc al mes de Novembre. El 
nostre rector, Mn. Corts, i altres semina- 
ristes van assistir-hi. Va començar amb 
una presentació de curs una visita a la 
Biblioteca i acte seguit una conferència 
sobre " els jesuites a Catalunya" a 
càrrec del P. Benitez. 


David Remolar Garcia 
2n curs de Teologia. 


EL SEMINARI OBERT 
ES POSA EN MARXA 


Aquest any, al Seminari Menor, hem començat 
una nova modalitat d'acompanyament vocacio- 
nal proposada a l'Exhortació Apostòlica 
Pastores dabo vobis (núm. 63ss) i experimenta- 
da positivament en altres bisbats. 
Els dies 8 i 9 de novembre, divendres i dissabte, 
els nois del Seminari Obert van participar d'un 
recés a La Conreria. Arribaren al voltant de les 
set de la tarda, i junts vàrem celebrar les 
Vespres, seguides d'una meditació sobre el pro- 
cés vocacional de l'apòstol Sant Pere. Desprès 
d'una estona de reflexió personal va tenir lloc la 
celebració de LEucaristia. Al vespre, i després 
del sopar, vàrem fer una vetlla de pregària. Hi 
va haver bones estones per parlar i riure, i fins i 
tot per veure alguna pel-lícula. L'endemà ens 
desplaçàvem fins a Barcelona, a visitar la comu- 
nitat de les Germanes de l'Anyell, amb les quals 
vàrem compartir la celebració de l'Eucaristia i 
una estona de convivència al voltant de la seva 
dedicació envers els més pobres. 
Hi varen assistir quatre nois, dos de dotze anys i 
dos de quinze, juntament amb la resta de la 
nostra comunitat. Aquests nois ja havien mani- 
festat la seva vocació amb llurs mossens i famí- 
lies, els quals s'havien posat en contacte amb el 
Seminari. La seva valoració va ser molt positiva, 
perquè ens varen conèixer més, tot participant 
dels nostres actes. Ens van dir que s'havien sen- 
tit acompanyats vocacionalment amb joves més 
O menys de la seva mateixa edat, i que això els 
animava a continuar el seu camí. Es van sentir 
còmodes enmig d'altres seminaristes, perquè, 
tot sigui dit, costa una mica viure la vocació en 
la vida de cada dia en una societat tan secularit- 
zada. La pregària comunitària i l'Eucaristia, 
l'agradable convivència i la nostra vida concre- 
ta els hi va agradar i estan molt il-lusionats en 
tornar. En cap moment no es van sentir pressio- 
nats. Així ens ho van fer saber quan marxaven: 
"no ens heu menjat el cocol" (sic). 
El Seminari Obert és per aquells nois que ja han 
sentit la crida al sacerdoci i han manifestat la 
voluntat de persevar-hi, i que haguessin volgut 
entrar-hi, però que per diverses raons no han 
pogut. D'aquesta manera poden ser seminaris- 
tes des de casa i trobar-se amb la resta de la 
comunitat per participar en recessos, convivèn- 
cies, exercicis espirituals, colònies, campaments, 
etc. 
L'experiència d'aquesta primera trobada ens 
anima a continuar en aquesta tasca d'acompan- 
yament vocacional, i esperem que, amb l'ajuda 
de tots, aquest seminaristes, i altres que puguin 
venir, puguem continuar plegats el nostre camí 
vers el presbiterat. 
Jordi Pena, 
seminarista de 3r de BUP. 


Calendari per al segon trimestre 


GENER 
5 —Pelegrinatge a Montserrat. 
7 0Jornada diocesana de preveres. 
19 Visita del Sr. Cardenal al Seminari 
73 — Jornada de formació. "Algunes figures senyeres de la història 
contemporània de la diòcesi de Barcelona". Sr. Albert Manent. 
25 — Trobada de pares dels seminaristes de la residència de Diputació. 


12 Celebració de Sta. Eulàlia a la Catedral l oo 
20.21 — Jornada de formació i recés: P. Enric Puig: "Església diocessana i 
la seva estructuració" . $ 


6 — Celebració comunitària de la penitència. 
18 — Pregària per les vocacions. 
19 — Festa de Sant Josep, patró del seminari 


AE De 


2-8 — Exercicis espirituals 


Jesús que de verge pura 
nàixer volguéreu aquí 

sens desllustrar la hermosura 
de la estrella del matí. 


Dignau-vos oir propici 
nostres súplicas, Senyor, 
que ni'l pensament del vici 
contamini nostre Cor. 


Digan glòria eternament 

justos i àngels en son cant: 
glòria al Pare Omnipotent, 
glòria al Fill i Esperit Sant. 


Amén. 
JAUME BALMES 


"Any 1998, cent-cinquantè aniversari de la mort" 


SANDOGRAF: Tel. 93-232-88 85 


